ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea actului adițional la contractul de asistență juridică

CJ/155061/2.07.2021

Consiliul Local al comunei Valea Ierii întrunit în ședința ordinară din data de 24 februarie 2022,

Având în vedere:

- referatul nr.846 din 18.02.2022 întocmit de primarul comunei Valea Ierii precum și raportul nr.847 din 18.02.2022 întocmit de secretarul general al comunei,

-Hotărârea Consiliului Local Valea Ierii nr.38/9.07.2021 privind aprobarea încheierii unui contract de asistență juridică cu Cabinet individual de avocat "Chiș Adina Mihaela",

Ținând cont de cerința asigurării în continuare a unei asistențe juridice de specialitate,

În conformitate cu prevederile:

* Art.109, alin.(3) și art.129, alin.(1) și alin.(14), art.136 și art.139 din O.U.G.nr.57/2019, cu modificările și completările ulterioare, privind Codul administrativ,

În temeiul art.196, alin.(1), lit.a) din O.U.G.nr.57/2019, cu modificările și

completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre:

Art.1. Se aprobă Actul adițional la contractul de asistență juridică CJ/155061/02.07.2021, ca urmare a schimbării formei de exercitare a profesiei, cu Societate Civilă de avocați Chiș Mihaela și Asociații, în vederea apărării intereselor Comunei Valea Ierii prin primar, ale Primarului comunei Valea Ierii precum și a Consiliului Local conform anexei – Act adițional la Contractul de asistență juridică CJ/155061/02.07.2021- care face parte din prezenta hotărâre.

Art.2. Se împuternicește primarul comunei Valea Ierii să semneze pentru și în numele Comunei Valea Ierii, actul adițional la contractul de asistență juridică CJ/155061/02.07.2021 și împuternicire avocațională.

Art.3. Prezenta hotărâre va fi comunicată Instituției Prefectului-Județul Cluj, primarului comunei Valea Ierii și va fi publicată pe site-ul propriu.

Președinte de ședință, Contrasemnează :

Valeria Sarvadi Secretar general al comunei,

Nelia-Crenguța Mariș

**Nr. 12 din 24.02.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel:6 voturi “pentru” și \_3\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*